CELEX: 31972D0442
Language: el
Date: 1972-12-22 00:00:00
Title: 72/442/ΕΚΑΧ: Απόφαση της Επιτροπής της 22ας Δεκεμβρίου 1972 περί τροποποιήσεως της αποφάσεως αριθ. 4—53 «περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας άνθρακα και σιδηρομεταλλεύματος»

Avis juridique important

|

31972D0442

72/442/ΕΚΑΧ: Απόφαση της Επιτροπής της 22ας Δεκεμβρίου 1972 περί τροποποιήσεως της αποφάσεως αριθ. 4—53 «περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας άνθρακα και σιδηρομεταλλεύματος»  

Επίσημη Εφημερίδα αριθ. L 297 της 30/12/1972 σ. 0044 - 0044 Δανική ειδική έκδοση: Σειρά I Κεφάλαιο 1972(28-30.12) σ. 0032  Αγγλική ειδική έκδοση: Σειρά I Κεφάλαιο 1972(30-31.12) σ. 0024  Ελληνική ειδική έκδοση: Κεφάλαιο 08 τόμος 1 σ. 0103  Ισπανική ειδική έκδοση: Κεφάλαιο 08 τόμος 2 σ. 0025  Πορτογαλική ειδική έκδοση : Κεφάλαιο 08 τόμος 2 σ. 0025 

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1972 περί τροποποιήσεως της αποφάσεως αριθ. 4-53 "περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας άνθρακος και σιδηρομεταλλεύματος"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως τα άρθρα 2 μέχρι 5, 60 και 63 παράγραφος 2,  την απόφαση αριθ. 4-53 της Ανωτάτης Αρχής όπως ετροποποιήθη από την απόφαση αριθ. 22 63 της 11ης Δεκεμβρίου 1963(1),  Κατόπιν διαβουλεύσεως με την Συμβουλευτική Επιτροπή,  Εκτιμώντας:  ότι η Επιτροπή με την απόφαση 440/72/ΕΚΑΧ της 22ας Δεκεμβρίου 1972(2), προσδιόρισε εκ νέου τις πρακτικές που εισάγουν διακρίσεις κατά την έννοια του άρθρου 60 παράγραφος 1 της συνθήκης- ότι οι επιχειρήσεις έχουν κατά συνέπεια την δυνατότητα να  διαφοροποιούν τις τιμές τους κατά κατηγορία καταναλωτών χωρίς να παραβαίνουν την απαγόρευση της διακρίσεως- ότι προκειμένου να εξασφαλισθεί η διαφάνεια της αγοράς οι επιχειρήσεις πρέπει να υποχρεούνται να δημοσιεύουν, κάθε παρόμοια αύξηση ή μείωση των τιμών- ότι οι πριμοδοτήσεις ποσότητος και πιστότητος χορηγούνται εκτεταμένα στις πωλήσεις άνθρακος και ότι, προκειμένου να εξασφαλισθεί η διαφάνεια της αγοράς, ενδείκνυται να μην επιτρέπονται πλέον εξαιρέσεις σχετικά με τους όρους δημοσιεύσεως των  πριμοδοτήσεων αυτών- ότι, λόγω των υφισταμένων σχέσεων μεταξύ των επιχειρήσεων της βιομηχανίας χάλυβος και σιδηρομεταλλεύματος στην Κοινότητα, το σιδηρομετάλλευμα χρησιμοποιείται σχεδόν αποκλειστικά από καθετοποιημένες επιχειρήσεις με συνέπεια να μην υπάρχει πλέον στην  πραγματικότητα αγορά σιδηρομεταλλεύματος στην Κοινότητα και ως εκ τούτου κρίνεται σκόπιμο να καταργηθούν οι διατάξεις περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από την βιομηχανία σιδηρομεταλλεύματος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση αριθ. 4-53, όπως ετροποποιήθη την 11η Δεκεμβρίου 1963, τροποποιείται περαιτέρω ως εξής:  1. Οι λέξεις "και σιδηρομεταλλεύματος" διαγράφονται από τον τίτλο και από το άρθρο 1 παράγραφοι 1 και 3.  2. Το άρθρο 2 παράγραφος 2 συμπληρώνεται από το ακόλουθο κείμενο:  "στ) μειώσεις και αυξήσεις τιμών για συγκεκριμένες κατηγορίες καταναλωτών- ζ) πριμοδοτήσεις ποσότητος και πιστότητος." 3. Το άρθρο 2 παράγραφος 3 καταργείται.  4. Οι λέξεις "για μεγάλου μεγέθους οπτάνθρακα και τεμαχισμένο οπτάνθρακα" διαγράφονται από το σημείο 2 του άρθρου 3, και το σημείο 5.   Άρθρο 2  Η παρούσα απόφαση αρχίζει να ισχύει την 1η Ιανουαρίου 1973.  Το κείμενο της αποφάσεως αριθ. 4-53, όπως θα ισχύει μετά την παρούσα απόφαση, θα δημοσιευθεί υπό τύπο ανακοινώσεως στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 22 Δεκεμβρίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. 187 της 24.12.1963, σ. 2975/63.  (2) ΕΕ αριθ. Ν 297 της 30.12.1972, σ. 39.